Document ID: 32008D0669

32008D0669
L 219/65
SLUŽBENI LIST EUROPSKE UNIJE
16.06.2008.
ODLUKA VIJEĆA 2008/669/ZVSP
od 16. lipnja 2008.
o sklapanju Sporazuma između Europske unije i Republike Gvineje Bisau o statusu Misije Europske unije za pružanje potpore reformi sigurnosnog sektora u Republici Gvineji Bisau
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 24.,
uzimajući u obzir preporuku Predsjedništva,
budući da:
(1)
Vijeće je 19. studenoga 2007. ocijenilo da bi djelovanje Europske sigurnosne i obrambene politike (ESOP) u području reforme sigurnosnog sektora (RSS) u Gvineji Bisau bilo primjereno, dosljedno i komplementarno s Europskim razvojnim fondom i s ostalim aktivnostima Zajednice.
(2)
Nakon druge Misije EU-a o utvrđivanju činjenica, izvršene u listopadu 2007., Vijeće je 10. prosinca odobrilo Opći koncept potencijalnog djelovanja ESOP-a radi potpore RSS-u u Gvineji Bisau.
(3)
Vijeće je 12. veljače 2008. donijelo Zajedničku akciju 2008/112/ZVSP o Misiji Europske unije za pružanje potpore reformi sigurnosnog sektora u Republici Gvineji Bisau (EU RSS Gvineja Bisau) (1).
(4)
Europska unija i Republika Gvineja Bisau završili su pregovore oko Sporazuma o statusu Misije Europske unije o pružanju potpore reformi sigurnosnog sektora u Republici Gvineji Bisau.
(5)
Sporazum bi trebalo odobriti,
ODLUČILO JE:
Članak 1.
Sporazum između Europske unije i Republike Gvineje Bisau o statusu Misije Europske unije za pružanje potpore reformi sigurnosnog sektora u Republici Gvineji Bisau odobrava se u ime Europske unije.
Tekst Sporazuma priložen je ovoj Odluci (2).
Članak 2.
Predsjednik Vijeća ovlašćuje se za imenovanje osobe(-a) opunomoćene(-ih) za potpisivanje Sporazuma koji bi obvezivao Europsku uniju (3).
Članak 3.
Ova Odluka stupa na snagu na dan donošenja.
Članak 4.
Ova se Odluka objavljuje u Službenom listu Europske unije.
Sastavljeno u Bruxellesu 16. lipnja 2008.

Labels: 18
15
19
6